ભાવિક પાસેથી 9 લાખ જેટલી ભરણપોષણની રકમ સાથે લેવાની બાકી હોવાથી શિલ્પાએ તેમના વકીલ અનીલ સોની મારફતે ફેમિલી કોર્ટમાં રૂપિયાની રિકવરી માટે અરજી કરી છે. અરજીના પગલે પોલીસે ભાવિકની માતાનું નિવેદન લીધું છે. જેમાં ભાવિક તેના ઘરે આવતો ન હોવાનું નિવેદન કોર્ટ સમક્ષ પોલીસે રજૂ કર્યું છે 1999માં ડોકટર ભાવિક અને શિલ્પાનાં લગ્ન થયાં હતાં લગ્ન જીવન દરમિયાન તેમણે એક પુત્રીને જન્મ આપ્યો હતો. ભાવિકના ચારિત્ર્યના મુદ્દે પતિ પત્ની વચ્ચે ઝઘડા થતા હતા. શિલ્પાએ ભાવિક વિરુદ્ધમાં ડોમેસ્ટિક વાયોલન્સ એક્ટ તથા ભરણપોષણની ફરિયાદ કરી હતી.